Max, în vârstă de șapte ani, a fost învățat de stăpânul său, Martin Morris, să recunoască numele jucăriilor sale încă de când era un pui.
Martin și soția sa, Helen, se joacă un joc cu Max în fiecare seară. Ei strigă numele unei jucării dintr-o altă cameră, iar Max trebuie să o găsească printre cei șapte saci plini cu jucării, conform swns.com.
Max își amintește perfect numele tuturor jucăriilor sale, chiar și ale celor pe care nu le-a mai văzut de mult timp.
Martin și Helen l-au adoptat pe Max de la o fermă din Manchester și sunt foarte mândri de el. Martin susține că Max este probabil cel mai deștept câine din Marea Britanie, deoarece nu există alt câine care să fi reușit să învețe numele a peste 231 de jucării.
Împreună cu soția sa, Helen, Martin a cheltuit 1.115 lire sterline pe jucăriile lui Max.
Cuplul nu intenționează să înceteze prea curând să îl mai testeze pe Max și încă îi cumpără câte o jucărie nouă în fiecare săptămână.
(sursa: Mediafax)